Burjassot serveix més de 3.000 racions d’arròs amb fesols i naps, el 9 d’Octubre
2025-07-24

Prop de 3.300 racions d’arròs, 12 entitats del municipi al peu del canó des de primera hora del matí i 135 voluntàries i voluntaris han fet possible que la festivitat del 9 d’Octubre a Burjassot haja sigut, un any més, tot un èxit.

Organitzada per la Comissió de Festes Sant Roc 2025 i amb el patrocini de l’Ajuntament de Burjassot, des de la Regidoria de Festes, dirigida per Manuel Pérez Menero, la jornada festiva va comptar amb els jocs tradicionals de l’entitat de Jocs Tradicionals “El Piló” i la col·laboració de l’Agrupació de Falles de Burjassot, les Clavariesses de la Mare de Déu de la Cabeça, del Encuentro i de l’Assumpció, les Festes de Capità Uribarry i les de les 613 Vivendes, l’Associació de Veïns de Mestre Lope, l’Associació Cultural Andalusa Al-Andalus 25 Burjassot, la Clavaria de Sant Miquel i la Penya El Coet.

Totes i tots els presents en la Pineda de la Casa de Cultura, a més de les desenes de veïnes i veïns que es van emportar el arròs amb fesols i naps per a degustar-lo a casa, han pogut assaborir aquest típic plat de la gastronomia valenciana de manera gratuïta.